भारतीय इस्पात निगम लिमिटेड के भिलाई संयंत्र में 9 अक्टूबर 2018 को हुई आगज़नी जिसमें 11 श्रमिकों की जान चली गयी और 14 मजदूर गंभीर रूप से घायल हुए उस पर न्यू ट्रेड यूनियन इनिशिएटिव गहरा शोक व्यक्त करता है और इस मुश्किल घड़ी में उनके परिवारों के साथ है। हादसा कोक ओवन बैटरी काम्प्लेक्स नं 11 की उच्च चाप वाली गैस पाइपलाइन में लगभग 10 बजे प्रातः हुआ जिस वक़्त तकरीबन 24 मजदूर कार्यस्थल पर मौजूद थे और नियमित रख–रखाव का काम चल रहा था। घायल मजदूरों का इलाज भिलाई इस्पात अस्पताल में चल रहा है।